2011 में शुरू हुई सुनवाई इस साल मार्च में खत्म हुई थी. 16 जून को अबू समेत पांच आरोपियों को अदालत ने दोषी करार दिया. इस केस में 33 आरोपी फरार चल रहे हैं, जिनमें मुख्य साजिशकर्ता दाऊद इब्राहिम, उसका भाई अनीस इब्राहिम, मुस्तफा दौसा का भाई मोहम्मद दौसा और टाइगर मेमन शामिल हैं. मुंबई ब्लास्ट केस में सजा सुनाए जाने का यह दूसरा मामला है, जिसमें दोषियों को सजा सुनाई गई है. पहला मामला 2007 में पूरा हुआ था जिसमें 100 आरोपियों को दोषी माना गया था. इनमें याकूब मेमन और ऐक्टर संजय दत्त भी शामिल थे. याकूब को पिछले साल फांसी दे दी गई थी. सलेम और अन्य के खिलाफ अलग-अलग मुकदमे चलाए गए थे, क्योंकि ये आरोपी बाद में अरेस्ट हुए थे.